Valter Udam

Valter Udam (26. august 1926 Vastse-Antsla vald, Urvaste kihelkond, Võrumaa – 26. märts 2001 Tallinn), oli Eesti NSV partei- ja riigitegelane.

 Elulugu 
NLKP liige aastast 1952.

Alates 1943. aastast oli ta Eesti NSV-s majandus-, sotsiaal- ja poliitilisel tööl. Valga raudteejaama depoo üliõpilane, aastail 1944–1950 teenis Nõukogude armees, Teise maailmasõja osaline (majorУдам Вальтер Янович, https://pamyat-naroda.ru).

Töötas Eesti LKNÜ Tallinna Linnakomitees, Tartu oblasti Võnnu MTJ-is, ELKNÜ Tartu rajoonikomitee I sekretär, EKP Vastseliina Rajoonikomitee osakonnajuhataja, lõpetas põllumajandustehnikumi ja EKP Keskkomitee Vabariikliku Parteikooli.

EKP Vastseliina Rajoonikomitee sekretär, 1959–1963 EKP Võru Rajoonikomitee I sekretär, EKP Keskkomitee organisatsiooni- ja parteitöö osakonna inspektor, 1970–1978, EKP Viljandi Rajoonikomitee I sekretär, 1978–1988 EKP Pärnu Rajoonikomitee I sekretär.Valter Jaani p. Udam, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. Eesti Raamat. Tallinn 1976, lk 186

1985. aastal anti talle Nõukogude Liidu sotsialistliku töö kangelase aunimetus koos Lenini ordeniga ning medaliga "Sirp ja Vasar".

Ta valiti Eesti NSV Ülemnõukogu VIII, IX, X, XI koosseisu liikmeks.

1986. aasta EKP XIX kongressil valiti ta EKP Pärnu Rajoonikomitee I sekretärina EKP Keskkomitee liikmeks.

Eesti iseseisvuse taastamise järel tegi Valter Udam kaastööd mitmele ajakirjandusväljaandele.

Valter Udam hukkus 26. märtsil 2001 Tallinnas liiklusõnnetuses.Tallinnas hukkus vöötrajal Valter Udam Postimees, 27. märts 2001

 Teoseid 
"Vastutus". Publitsistlik näidend kahes vaatuses. Tallinn: Perioodika, 1985, 56 lk, Loomingu Raamatukogu nr 27 
"Taasiseseisvumise raske tee ehk Vene impeeriumi lagunemise algus". Ilo. 1993, 215 lk, ISBN 9985570103
"Talust taluni. Põllumajandus läbi aegade". Tallinn: Ilo, 1994, 204 lk, ISBN 9985570251
"Elust endast. Vastutus". Tallinn: Ilo, 1999, 286 lk, ISBN 9985572300

Isiklikku
Udam on oma memuaare tutvustades väitnud, et elas põhimõtte "ära küüruta ning hoia ka kõige segasematel aastatel selg sirge" järgi. Seda olevat talle õpetanud näitleja Valdeko Ratassepp, kes oli Udami suur eeskuju.Allar Viivik. Valter Udam elust endast Õhtuleht, 28.12.1998.

 Viited 

 Välislingid 
 Eesti NSV Ülemnõukogu X koosseis. Biograafiline lühiteatmik. Tallinn: Eesti Raamat 1981 - Lk 271
 Удам Вальтер Янович
 Allar Viivik. Valter Udam elust endast Õhtuleht, 28. detsember 1998

Kategooria:EKP Keskkomitee liikmed
Kategooria:Eesti NSV XI Ülemnõukogu liikmed
Kategooria:Eesti NSV X Ülemnõukogu liikmed
Kategooria:Eesti NSV IX Ülemnõukogu liikmed
Kategooria:Eesti NSV VIII Ülemnõukogu liikmed
Kategooria:Tööpunalipu ordeni kavalerid
Kategooria:Oktoobrirevolutsiooni ordeni kavalerid
Kategooria:Lenini ordeni kavalerid
Kategooria:Sotsialistliku töö kangelased Eesti NSV-s
Kategooria:EKP rajoonikomiteede esimesed sekretärid
Kategooria:EKP Viljandi rajoonikomitee esimesed sekretärid
Kategooria:ELKNÜ rajoonikomiteede esimesed sekretärid
Kategooria:Metsakalmistule maetud
Kategooria:Sündinud 1926
Kategooria:Surnud 2001